पाएं अपने शहर की ताज़ा ख़बरें और फ्री ई-पेपरडाउनलोड करें
शहर में बढ़ते कोरोना मरीजों के साथ मौतें लगातार बढ़ती जा रही हैं। दूसरी लहर में मई माह सबसे घातक हाेने की आशंका है। मई के केवल 3 दिन के हालात इस ओर इशारा कर रहे हैं। 3 दिन में 6160 संक्रमित हो चुके हैं, वहीं 108 जान गंवा चुके हैं। इस दौरान 3686 डिस्चार्ज हुए हैं। जबकि पूरे जनवरी-फरवरी-मार्च में ही संक्रमित 2847 थे।
जबकि अप्रैल के 15 दिन में संक्रमितों का आंकड़ा 6,000 पहुंचा था। लेकिन तेजी से बढ़ते संक्रमण और आमजन की लापरवाही के चलते मई के तीन दिन में ही यह हाल हैं।जबकि साल के शुरुआती तीन महीनों में केवल 34 मौत हुई थी। अप्रैल में भी मौत को 100 का आंकड़ा पार करने में 20 दिन लगे थे। लेकिन मई के 3 ही दिन में 108 संक्रमित मरीजाें की मौत हो चुकी है।
अगर हम लोग कोरोना गाइडलाइन एवं संक्रमित होने के बाद सावधानी नहीं रखें तो यह आंकड़ा तेजी से बढ़ने की आशंका है। यानी सावधानी हटी दुर्घटना घटी। अभी के हालात में इससे बचने के लिए उपाय हैं कि बिना अत्यावश्यक कार्य घर से ना निकलें, मास्क लगाएं एवं वैक्सीन लगवाएं।
डरें नहीं सावधानी जरूरी, डिस्चार्ज भी बढ़ रहे हैं
कोरोना से डरने की बजाय सावधानी जरूरी है। मई के तीन दिन में ही स्वस्थ होने वालों का आंकड़ा 3686 भी पहुंच गया है। जबकि जनवरी-फरवरी-मार्च में 2374 मरीज ही डिस्चार्ज हुए थे। जबकि अप्रैल में डिस्चार्ज का आंकड़ा तीन हजार पार होने में 20 दिन लगे। इसलिए यदि सावधानी रखेंगे तो संक्रमण से बचेंगे। अगर संक्रमित हो भी जाएं तो मेडिकल गाइडलाइन की पालना करें, ताकि जल्द स्वस्थ हो सकें।
आंकड़ों से समझिए कैसे मई मारक
महीना पॉजिटिव डिस्चार्ज मौत
जनवरी 961 1575 18
फरवरी 375 383 4
मार्च 1505 416 12
अप्रैल 32826 11670 410
3 मई तक 6160 3686 108
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva mai_Deva bho_Deva mai_Deva awa_Deva awa_Deva zho_Hant eng_Latn